
									        APROBAT,
                						                                  PRIMAR 		   
						                                      NICOLAE ROBU 


REFERAT

privind modificarea şi aprobarea Regulamentului de Organizare și Funcționare 
al Direcției Poliţiei Locale Timişoara

            
Având în vedere că la nivelul municipiului Timișoara se implementează obiectivul de investiții ,,Reabilitarea infrastructurii publice urbane a malurilor Canalului Bega” cu fonduri europene care include montarea de mobilier urban, pentru prevenirea fenomenului infracțional și contravențional, respectiv sustragerea și distrugerea mobilierului urban (bolarzi, bănci, coșuri de gunoi, locuri de joacă pentru copii, etc.) este necesar și oportun o prezență activă a elementului polițienesc în aceste zone vulnerabile și cu risc criminogen.
Prin H.G. nr.998/2008 municipiul Timișoara a fost desemnat unul din cei 7 poli naționali de creștere în care se realizează cu prioritate investiții din programele de finanțare comunitară și națională în vederea asigurării creșterii economiei și creării de locuri de muncă.
Pentru încurajarea dezvoltării polilor de creștere au fost alocate fonduri nerambursabile prin Axa prioritară 1 ”Sprijinirea dezvoltării durabile a orașelor – poli urbani de creștere” a Programului Operațional Regional (POR).
Prin implementarea proiectului investițional ”Sistem de supraveghere pentru creșterea siguranței și prevenirea criminalității în municipiul Timișoara” va crește eficiența activității de ordine și siguranță publică a Poliției Locale Timișoara. În acest sens, pentru implementarea proiectului, s-au achiziționat și montat un număr de 94 camere video de supraveghere în 13 locuri publice din municipiu, dotate cu echipamente de specialitate. 
Astfel, în clădirea Direcției Poliției Locale Timișoara a fost alocat și amenajat un spațiu pentru amplasarea dispeceratului central, unde se monitorizează în permanență informațiile transmise în timp real de către camerele de supraveghere. În caz de necesitate, dispeceratul va contacta polițiștii locali din teren, în vederea soluționării problemelor constatate în zonele monitorizate.
În vederea creșterii eficienței activității de menținere a ordinii publice, a creșterii gradului de reacție în prevenirea și combaterea fenomenului contravențional și infracțional pe raza de competență, pentru prevenirea și combaterea faptelor ilegale la nivelul instituției, în baza Hotărârii Consiliului Local nr.136/20.03.2015 privind modificarea și aprobarea Organigramei și Statului de funcții pentru Direcția Poliției Locale Timișoara instituția s-a reorganizat, prin înființarea Biroului Patrulare Navală în subordinea Serviciului Ordine Publică și Biroului Monitorizare Video, în subordinea Serviciului Comunicare, Prevenire și Dispecerat.
	Având în vedere considerentele expuse, se impune modificarea Regulamentului de Organizare și Funcționare al Direcției Poliţiei Locale Timişoara, prin completarea cu atribuțiile birourilor nou înființate (Biroul Patrulare Navală și Biroul Monitorizare Video).  
Menționăm că în ședința din data de 04.11.2015 Comisia Locală de Ordine Publică, constituită conform Legii nr. 155/2010 a poliției locale, a avizat favorabil proiectul de hotărâre privind modificarea Regulamentului de Organizare și Funcționare al Direcției Poliției Locale Timișoara, prin Raportul de avizare nr. SC 2015 29497/09.11.2015. 
Luând în considerare cele de mai sus, 

PROPUNEM:

Modificarea şi aprobarea Regulamentului de Organizare și Funcționare al Direcției Poliţiei Locale Timişoara, conform anexei, parte integrantă la prezentul referat și abrogarea Anexei nr. 3 la  Hotărârea Consiliului Local al Municipiului Timișoara nr. 417/12.09.2014 pentru modificarea și aprobarea Organigramei, Statului de funcții și Regulamentului de Organizare și Funcționare al Direcției Poliției Locale Timișoara, aprobat prin Hotărârea Consiliului Local nr. 441/2010.


                      Director Executiv Adjunct,                                          PENTRU SECRETAR
                        Jr. Ec. DOREL COJAN                                               SIMONA DRĂGOI
             
                       

                      Șef Serviciu Resurse Umane,
                                Jr. IOAN HADA 
		


                                Șef Birou Juridic,
                            C.j. MARIN BLAJIN

